經數: 一八三○

經名: 成唯識論述記卷第九本

頁數: 五五一

上	欄

名所知障. 若眞實性是解脫所知障智所行

境界. 名所知障淨智所行眞實. 卽是眞如. 佛

假安立名此眞實. 卽世間共許事等名世間

眞實. 三量四道理名道理眞實. 四聖諦理名

煩惱障淨智所行眞實. 亦取無漏智體是淨

法. 卽是道諦後得世間緣故. 不爾便1感. 眞

如是所知障淨智所行眞實. 或初謂一切異

生外道. 第二在七方便2四十心等位. 第三

通三乘聖位. 第四唯大乘位

論. 世間道理至二事攝故述曰. 瑜伽三十

六眞實義品. 對法十一等說. 初二眞實依他

攝者. 七十三說世間道理所成眞實. 五事中

三事所攝故. 有漏心變作道理相故依他

收. 云三事者. 謂相名分別. 多依異生說

道理故. 此依三法有漏相故. 不取正智等

相爲相. 二障淨智所行眞實圓成實攝者. 七

十三說煩惱所知障淨智所行眞實五事中

二事所攝故. 謂正智如如. 前言後二眞實.

四聖諦理及取眞如. 今幷智者亦取能緣.

以後得世間智等. 亦緣無漏諸事智故. 煩

惱淨智故不取染依他. 依瑜伽等所說同

此

論. 辨中邊說至唯屬第三述曰. 辨中邊說.

世間所成唯初性攝. 一切世間多共依此一

處執故. 體卽依他假名所執又解卽共所

執我法爲初眞實. 世間執實故名初性攝.

若約前解體是有法. 同瑜伽等四眞實皆有

法假名所執. 後解卽通有法無法. 爲四眞

實體亦不相違. 第二眞實卽道理. 是三性所

中	欄

攝. 道理之法通執無執. 執中有所能執. 所

執是初性. 能執是染依他. 無執中通雜染及

淸淨. 雜染是依他. 淸淨是成實. 後二眞實與

此等同. 前唯約異生爲道理眞實故唯依

他. 此通約凡聖故通三性. 初眞實中此約

有體法故唯依他. 彼據無法執所執語. 故

唯初性不相違也. 舊中邊上頌說. 一處世俗

成. 三處道理成. 淸淨境二種攝在於一處. 新

□中邊第二卷云. 世極成依一. 理極成依

三. 淨所行有二. 依一圓成實. 義皆同也. 應

取諸論出四實體. 及諸門義

論. 三性四諦相攝云何述曰. 第六四諦門.

此爲問也

論. 四中一一皆具三性述曰. 下文有三. 初

略答. 次廣答. 後總結. 此略答也

論. 且苦諦中至位轉變故述曰. 下廣有七.

唯苦四行各具三性. 一無性無常. 以體性常

無. 卽初性也. 舊中邊云無有物. 新同此. 實

非無常假名無常行. 觀此性故實是初性

假名爲諦. 二起盡無常. 中觀生滅法爲無

常. 三垢淨無常. 實是後性. 假名爲諦. 故中

邊云有無垢爲義. 此約詮分位爲垢淨. 假

名無常行. 無常行實不緣之. 又依一切無

常爲語. 非苦下行. 此三性如次. 中邊論同.

顯揚十四無常有六. 或八. 六者. 一無性無

常. 二無失壞無失. 三轉異無常. 乃至六當有

無常. 八種者. 謂刹那相續病老死心器

受用. 初二遍一切法. 次三在內色. 心唯在

名. 器受用在外色. 彼3□約三界分別等.

下	欄

然說六無常三性攝者. 無性無常當知遍計

所執相攝. 餘無常依他起攝. 圓成實性無無

常義. 何故此論等言三性俱有無常. 垢淨

名轉變在圓成實. 彼論轉異是依他起. 非

圓成實. 會云. 據實無常有二義. 一有生滅

體之無常. 二無他常故名無常. 此唯在二

性. 圓成實性二種俱無. 顯揚據此故言一性

無無常. 此論中邊約詮爲論. 圓成實性亦

名無常. 體是常法非無非有. 爲但約詮爲

論故也. 又此中垢淨約詮談旨. 彼論轉異

談詮之體故. 二論所說義各不同非相違

也. 又彼說十五種無常等. 如彼廣解

論. 苦有三者至苦相合故述曰. 一所取苦.

爲我及法二能執心之所取故. 能執是苦.

此無假立故亦名苦. 苦實有法. 此是無故名

爲假苦. 性實而諦假. 非苦諦故. 舊中邊云

一取苦. 新同此論. 以下中邊舊文更不□

也. 二事相苦. 可解. 三苦爲相故. 三和合苦.

苦相合故. 謂卽眞如與一切有漏有爲苦相

合故名苦. 體實非也. 性實而諦假. 如次三

性. 新中邊同

論. 空有三者至爲自性故述曰. 初空可解.

正是空行. 二異性空. 此卽有爲有體之法. 與

計所執體性不同. 異於彼無. 無無性故說

之爲空. 體實非空緣之爲空. 空無所執.

三自性空. 二空所顯爲自性故. 此三皆是

空行所行故名空行. 顯揚十五云. 一無體空.

二遠離空. 三除遣空. 言遠離者. 無所執相

義. 除遣空者. 除遣二我顯此空故. 彼十五

經數: 一八三○

經名: 成唯識論述記卷第九本

頁數: 五五二

上	欄

云. 遍計所執等三性如次立三空

論. 無我三者至爲自性故述曰. 一無相無

我. 我相體無故. 二異相無我. 與我相異故.

三自相無我. 義同空釋

論. 集諦三者至假立彼名述曰. 何因苦諦

四行各三. 集等三諦總有三種. 苦諦諸行義

通諸諦故各分三. 行相寬故. 餘諦之下行

相局故總爲三也. 中邊又云四除四倒. 苦

行各分三. 餘非除四倒. 故不分三也. 一習

氣集. 此諦實而性假. 執彼我法之習氣. 體

是依他. 從所因爲名. 假立遍計所執. 或緣

此起執名爲執彼. 作所遍計假所執攝.

從能依爲名假也

論. 二等起集至未離障眞如述曰. 平等而

起故. 煩惱起業. 業起果故. 三未離繫集. 假

名爲集. 性實而諦假. 如次1三性. 彼論皆同

論. 滅諦三者至謂眞如故述曰. 一自性滅

滅者. 不生義故. 性實假名盡滅. 定非諦攝.

二二取滅. 能所取無故. 護法安惠各有別

解. 從所無得滅依他假名滅. 諦實. 非依

他故性假. 中邊云二取不生. 三本性滅. 中

邊云謂擇滅. 及眞如. 與此相違. 如彼抄會.

如次配三性

論. 道諦三者至圓成實故述曰. 一遍知道.

從所知爲名名計所執. 諦實而性假. 二永

斷道. 但說染分名曰依他. 能斷圓成實攝.

從所斷名依他性. 諦實而性假. 或能斷體

卽是依他. 性諦俱實. 三作證道. 或假或實.

如依他說. 如次配二性

中	欄

論. 然遍知道亦通後二述曰. 遍知名寬. 故

七十四說. 三性皆應知. 顯揚六說. 遍計所

執唯應遍知. 無餘義故別得總名. 餘二性

皆遍知. 由彼別可應斷應證如次得名

論. 七三三性至如理應知述曰. 下總結也.

此苦諦下有四種三. 餘三諦下各三. 總七種

三. 彼與三性如次配屬. 中邊第二卷說同.

或假或實如理論思. 已隨文出訖. 此如中

邊第二抄解. 不能重□

論. 三解脫門至相攝云何述曰. 七三法相

攝門. 此爲問也

論. 理實皆通至如次應知述曰. 皆通三性.

謂緣依他上無計所執. 因顯成實. 成實因

空所顯卽爲空境. 俱不於此起願心故

爲無願境. 非緣遍計所執眞如起願心故.

如空緣此三爲無相故. 爲無相境. 七十二

說. 相通三種. 謂空無願無相. 亦三種境. 此

中旣言三解脫門. 卽唯出世修所生惠以證

故說. 第七十二顯揚第二皆言解脫門. 言

唯出世修惠. 旣爾有漏無漏五事中相爲三

種境. 依他圓成皆通三境. 淨分依他屬圓

成故. 緣之亦爲無相. 道四行名無相故. 顯

揚第二云道四行通三解脫門. 瑜伽第十二

說. 若於此處無有彼物觀之爲空名空

性. 卽所觀空無可希願故名無願. 卽此遠

離一切行相故名無相. 卽緣遍計所執. 爲

三解脫門故. 今總言理實三性皆通三解脫

門. 隨增別相說. 三性空等如次各一. 七十

四顯揚第六說. 由初性故立空解脫門. 由

下	欄

第二性故立無願解脫門. 由圓成實性故

立無相解脫門. 意可知也(如樞要說)

論. 緣此復生至是彼境故述曰. 忍者智也.

證2印名忍. 第七十四顯揚第六文皆同此.

文意可解. 緣此三性生三忍也. 遍計所執

本體無生. 依他緣起無自然生. 證圓成時

惑苦不起. 是名三種無生忍別. 不說依他

因緣亦無名無生忍. 顯揚云此三忍在不

退地. 卽初地已去證三性時得此三也. 如

對法第十3一抄引大智度論故. 八十六說.

一切行苦依無願. 卽依此依他. 一切法無我

依空. 卽緣此計所執. 涅槃寂靜卽緣此圓

成. 此論略而不說. 應會諸論三解脫門等

義如別抄

論. 此三云何攝彼二諦述曰. 八二法相攝

門. 此問起也

論. 應知世俗至卽此三性述曰. 假世俗者.

實無體性可名世俗. 唯有其名假名世俗.

四世俗中第一俗攝. 第二體有爲行. 正體是

世俗. 簡勝義諦亦世俗故名爲行. 舊中邊

云取行世俗. 唯有爲依他故. 四世俗中第二

第三攝. 第三攝者心上變似四諦相理. 不

離於事依他起攝. 三顯了世俗. 此三名與

彼新中邊論同. 謂斷染依他. 遍計所執無二

空爲門顯眞如名圓成實. 四世俗中第四世

俗. 或此世俗亦取四中第三. 是無漏故. 如

次配三性. 顯揚論亦有此文

論. 勝義有三至圓成實性述曰. 第一勝義

依士釋也. 第四勝義收. 第二得勝義謂涅槃.

經數: 一八三○

經名: 成唯識論述記卷第九本

頁數: 五五三

上	欄

持業釋也. 第三勝義攝. 因證顯故. 約得辨

故. 眞如舊成. 不說爲得. 涅槃後顯. 故立得

名. 第三者第二勝義攝. 理稍勝故. 若隨事者

亦初勝義. 多財釋也. 舊中邊云正行眞實. 此

三新□名體同此. 前二無變. 不生滅故. 第

三無倒. 隨其所應皆圓成實. 無漏依他此中

說名圓成實故. 下自廣明二諦不假預陳

論. 如是三性何智所行述曰. 九凡聖智境

門. 此問起也

論. 遍計所執至唯聖智境述曰. 初性是無

非所緣緣. 所緣緣體具二義故. 必有體故.

若爾佛智應不緣彼. 緣與不緣皆有過失.

不緣不知無故. 如何復言此應遍知. 若緣

者如何成所緣緣. 解云親所緣緣卽不緣

彼. 非有法故以爲本無質別變似無名

應知. 緣無如緣他心. 不爾卽違聖敎道理.

如緣他心. 二十唯識說. 不知如佛不可思

議境. 雖爾下言親緣. 上來論意不許親緣

故. 解彼文云. 然稱實知. 佛親證相故名現

量. 明淨圓極勝二乘故. 乃至緣過未天眼

宿命亦爾. 佛智生時有此相起. 佛親證相圓

明圓極. 勝聲聞等名之爲知. 非親證也.

言不思議者是勝義. 圓明圓極義故. 非謂

親證彼心. 心外取故. 聖者以此1達爲無. 心

外無無故. 但見自心之上依他起相. 不見

心所取上實我實法. 實我實法都無所有.

作此無相故名應知. 此護法義. 如二十唯

識抄二解. 七十四說. 初性非凡聖智行. 以

無相故. 然說應知故此解勝. 彼論依他圓

中	欄

成說境同此. 依他然是世間無漏聖智之境.

非出世智. 有爲法故. 佛地第七引瑜伽等

說. 初非聖境. 後非凡境. 中是二境. 初性是

無非聖所證. 復不執故. 後性勝義非凡智

親緣若爾聖智不知一切. 彼旣是無. 智

何所知若知爲有則成顚倒. 若知爲無

則非初性. 心所現無依他起攝. 眞如理無圓

成實攝. 是故聖智雖知有無. 而不緣彼初

性爲境. 與前說同. 非不證無便非聖智.

勿心外法亦能緣故. 凡雖緣如不得實故

說非彼境. 有總有三文. 一切非凡聖所行. 後

非凡所行. 二初非聖所行. 三通凡聖智所

行. 後亦應疏所取故

論. 此2三中幾假幾實述曰. 十假實門

論遍計所執至非假非實述曰. 初性有名

無體. 妄情安立可說爲假. 談其法體旣

無有相非假非實. 非[&FFFF]#角等可說假實.

必依有體總別法上立爲假實故

論. 依他起性至而施設故述曰. 此第二性

有實有假. 假有三種. 一聚集假. 如甁盆有

情等是聚集法. 多法一時所集成故. 能集

成雖實所成是假. 二相續假者. 如過未等

世唯有因果是相續性. 多法多時上立一假

法. 如佛說言昔者鹿王今我身是. 所依五蘊

刹那滅者雖體是實. 於此多法相續假立

一有情. 至今猶在故. 三分位假者. 如不相應

行是分位性. 故皆是假. 一法一時上立. 如

一色上名有漏可見有對. 亦名色等. □是

於一法上假施設故. 若彼實者應有多體.

下	欄

其忿恨等皆此假攝. 心心所色從因緣種

生故說爲實. 若淸辨等依勝義諦依他等□

名假者. 依他之中自無實法假法亦無. 一

種類中假法必依實因而施設故. 顯揚十六

三性中說. 不應宣說諸法唯是假有. 何以

故. 假法必有所依因故. 非無實法假法成

立. 若異此者無實物故假亦應無. 卽應破

壞假實二法. 法壞故應無雜染. 雜染旣

可得當知必有依他起性. 又云依他不如

施設決定是有. 亦非一切決定是無. 故一切

種非有非無. 然許皆可言說. 謂若有若無.

亦有亦無. 非有非無. 此性通假實. 由世俗

故說爲有. 若勝義中非有. 非非有. 不可說

故. 對法第三說. 待名言故一切皆假. 不待

名言故一切皆實. 眞諦三藏解拳論成此三

假. 陳那菩薩造. 如別章說問第二卷吠世

師. 難假法必依眞事似事共法而立彼皆

破之. 何故此中假依實法. 無實假無答

彼計眞事卽實等句義. 似事依此眞故成. 共

法是德. 又眞事是法自相. 今破彼實等句義

非眞事. 眞事無故似事亦無. 德句共法亦無.

非於自相有似名起. 今於法共相方有似

名生. 然共相中要須稍有體法. 如靑黃心

心所等. 方可假說長短. 不相應爲假法.

非無彼實有此假故. 前破他眞. 眞非實

故. 於彼所執體全無故. 今言實事稍擬

宜故問若爾何故說依他名似我法. 我

法實事無故答前言依他似彼妄情能執

實我實法說爲假. 還是依實說假說法.

經數: 一八三○

經名: 成唯識論述記卷第九末

頁數: 五五四

上	欄

非依妄情之境說假我法. 我法無故

論. 圓成實性至而施設故述曰. 七十二五

法中亦言. 唯是實有. 勝義攝故

論. 此三爲異爲不異耶述曰. 十一三性對

辨異不異門. 前論本頌與有體法別自相

對明異不異諸論所無. 今此三性對明異

不異攝論等有

論. 應說俱非至眞義別故述曰. 若言異者

無別體故. 謂妄所執名初. 非離依他別

有初性體. 若彼有體可說異故. 圓成實性

是依他之實性. 不可說三性異也. 非不異

者妄執是初性. 緣起是第二性. 眞義是第三

性. 旣此三別. 不可言非不異. 如前所引攝

大乘說

論. 如是三性至略示綱要述曰. 自下第二

總結止繁義類無邊者. 顯揚第六1第十

七第十2三說三性各五業等. 三性是三乘

菩提方便. 三性決了隱3密義經. 攝大乘說

梵問經不得生死涅槃等是. 金4藏土喩

是. 一切法常無常是. 通達三性時. 行於相

行無相耶. 悟入遍計性入何性. 乃至入圓

成實除遣何性. 三性依止五事中何事. 若

無初性有何過. 於依他中應無名言執.

名言執無故應無染淨. 無第二性有何過.

不由功用一切雜染皆應非有. 此染無者

應無淸淨. 無圓成實有何過. 一切淸淨品

皆應不可知. 三性粗細難見極難了亦爾.

幾無體能轉有體等. 幾性不生能生生等.

三性執無執相. 三性各云何知. 三性幾自非

中	欄

染能令他染等. 三性各以何爲喩. 中邊論

說. 色有三種. 一所執義色. 色家分別性. 二

分別義色. 色家依他性. 三法性色. 色家眞實

性. 色通相故. 一色通三性. 乃至識蘊. 乃至

十二處亦爾. 如是等門義類無盡. 皆易知

故. 恐厭繁文今此論中略示綱要. 然此等

□收諸經論盡. 更無一餘. 對法第十二別

抄有異. 應取解之

成唯識論述記卷第九5([&FFFF]#)

成唯識論述記卷第九(末)

沙門基撰

論第九

論. 若有三性至皆無自性述曰. 第二違經

失. 若言三性亦不離識有三種者. 何故世

尊說一切法皆無自性. 今言有識也

論. 頌曰至卽識實性述曰. 顯揚十六說

與此同. 初二頌正答所問. 後一頌明唯識

性. 卽是從初能變後及此二頌. 廣前第一

初一頌半. 宗明世俗諦. 今此第三頌. 顯前

所說唯識眞理. 宗明勝義諦. 總成廣前初

分也. 若約境行果科者. 前來及此初二

頌廣俗諦境. 此第三頌廣眞諦境. 以上隨

應思6准. 就初二頌中. 初一頌總答. 次頌別

答

論. 卽依此前至非性全無述曰. 長行有

二. 初別解三無性. 後總釋頌意. 就別解

頌中分之爲二. 初解前二頌三無性. 後解

下	欄

第三頌唯識眞性. 就初有二. 初解第一頌

總答意. 次解第二頌三無性. 今之後三無性.

依前所說遍計所執等三性. 立彼三無性.

一相. 二生. 三勝義無性. 七十六解深7密經

德本菩薩請說佛言. 雖有云云一切同此

論. 說*密意言至總說無性述曰. 釋*密意

言. 今論說云謂後二性雖體非無. 而有愚

夫於彼增益等者. 如前所引攝大乘. 說依

他起性是遍計所緣. 圓成實性依展轉說亦

所遍計. 七十六說. 非由別觀三種自性立

三無性. 然由有情於依他起自性. 及圓成實

自性上. 增益遍計所執自性故. 我立三種無

自性性. 乃至廣說. 故依三性有體無體. 總

*密意說三種無性. 三種無性非無後二性.

但無計所執

論. 云何依此而立彼三述曰. 上釋初頌總

答意訖. 自下將解第三頌中別三無性故

先問起

論. 謂依此初至無性所顯述曰. 初性體無.

後二*密說. 體有法故. 餘文可知. 不煩重釋.

勝義但由無性所顯名爲無性. 依他有緣

生. 無自然生性. 故名爲無性. 別配釋頌如

理應知

論. 雖依他起至故此不說述曰. 釋依他起

亦名勝義無性. 此文不說之所由. 無之言

非. 依他雖有體法. 而非勝義名勝義無性.

所執無故不可爲例. 又七十六云謂諸法

生無自性性故說名無自性. 故卽緣生法. 顯

揚云. 不遮緣生. 遮自然生故. 卽緣生法亦

經數: 一八三○

經名: 成唯識論述記卷第九末

頁數: 五五五

上	欄

名勝義無自性性. 於諸法中若是淸淨所緣

境. 我顯彼爲勝義無性. 依他起相亦是淸淨

所緣境界故. 亦說爲勝義無性. 無漏後得眞

智名勝. 亦緣此依他爲境故. 此依他亦名

淸淨所緣. 勝之義故. 所執旣無非爲聖境.

不得此名. 然無彼計所執故. 故說勝義無

性. 乃至廣說. 若說依他爲勝義無性. 此圓

成實卽爲第二勝義無性. 今恐依他勝義無

性濫第二圓成勝義無性故. 此頌中但說圓

成勝義無性. 不說依他爲勝義無性. 應如

彼經廣說譬喩

論. 此性卽是至勝義諦故述曰. 下第二段

解唯識性. 別配釋頌如理應知. 其圓成實

勝義無性. 卽是諸法勝義諦也

論. 然勝義諦至謂一眞法界述曰. 然二諦

義及引論文. 如第一卷抄廣樹彼義. 此隨

淺深以立四種. 皆勝之義. 或以勝爲義. 勝

卽是義. 隨其所應皆勝於初世俗諦故. 然

此初眞卽十善巧. 第二卽是四諦因果理等.

第三卽是依詮顯實. 第四□詮談旨. 且一往

爲論. 三乘合明二諦非唯菩薩. 如顯揚第

二第六第十九瑜伽五十五1五十四對法

第六等說

論. 此中勝義至不虛妄義述曰. 前三非如

故言亦也. 眞簡有漏. 有漏妄故. 如簡無漏

有爲. 彼體雖眞有生滅故. 又眞簡初性. 以

妄執故. 如簡依他. 有生滅故. 餘文可解

論. 亦言顯此至隨義廣釋述曰. 謂大般若

乃有十二名. 如前第二卷說. 又對法第二

中	欄

有七名. 謂眞如無我性空性無相實際勝

義法界. 此論本頌但有二名. 幷此釋師但

有四號. 故言等者等餘三名. 如餘論中隨

義廣釋. 對法解云. 體□無我. 無有改轉. 名

曰眞如. 性離二我名無我. 由緣此故雜染

空寂. 說之爲空. 謂色乃至菩提諸相寂滅

名無相. 無倒究竟無倒所緣名爲實際. 聖

智所行名爲勝義. 與此解同. 三乘妙法所

依相故名盡法界. 界者體義. 但妙法依. 性者

體義. 一切法體故名法性. 湛然離倒名不

虛妄. 餘隨所應一切當知如體法等. 佛地

第七有六名. 實有與對法別. 皆廣解. 瑜伽

顯揚雖有名. □不如對法. 不能繁引. 此

解第三頌上三句訖. 卽是勝□瑜伽等無作

四諦如非安立諦也

次解第四句

論. 此性卽是至說實性言述曰. 初解二性

依依他起故. 此初解以眞如性簡計所

執性. 顯其頌意

論. 復有二性至故說實性述曰. 謂相及性.

性者實體. 卽唯眞如. 相亦名體. 依他體故.

有法相對. 不明初性. 以無體故

論. 三頌總顯至都無自性述曰. 初一性無.

後二定有. 餘文易了. 不煩重解. 總釋頌意

也

上來二十五行頌. 有二二別判. 一云前二十

四頌明唯識相. 第二十五頌明唯識性. 一云

二十五行頌中. 初之一頌半略明能變識相.

第二餘二十三頌半廣明能變相. 釋諸妨難

下	欄

訖. 自下五頌明唯識所入之位. 旣說世間假

說我法遍計所執諸法皆空. 此假我法皆依

識變. 能變之識略有三種. 二十四頌廣爲

分別. 卽依他起體虛幻有. 此虛妄識必有實

體故. 次前一頌明識之性. 卽圓成實. 雖知

諸法皆是唯識若相若性. 要□修行證入聖

位. 故下五頌明所入位. 所心大果福智無邊.

非少修行卽速圓證. 非行一行便證多果.

必須三劫修無邊因故. 三劫者皆因位攝.

卽前四頌. 後之一頌所心果滿. 卽如來位. 初

之四頌分三劫者. 初之二位是初劫攝. 雖

行勝行猶未證眞. 學行千差位有遠近. 故

以二頌顯明初劫. 第三頌全. 第四少分解

第二劫. 初證聖位見修位差故. 唯第三一頌

偏明見道. 地位雖長證理是等. 故第四頌

合明二劫. 第四頌半明第三劫. 就五位中.

初結上文彰後所明生下五位. 後擧頌文

正釋五位. 初中有三. 一結上爲三問. 二隨

問略爲三答. 三廣前所答別三問答

論. 如是所成唯識相性述曰. 結牒上文二

十四頌相. 末後一頌性也

論. 誰於幾位如何悟入述曰. 爲三問也.

誰者問能入人. 五乘不同誰能悟入於幾

位者. 問所經位. 旣言悟入幾位入也. 凡經

時節多少短長如何悟入. 問入方便. 雖

知唯識如何方便而悟入也

論. 謂具大乘至漸次悟入述曰. 此略答也

謂具大乘二種種姓答能入人. 通定不定

性大根器者. 非餘乘也略於五位. 答所

經數: 一八三○

經名: 成唯識論述記卷第九末

頁數: 五五六

上	欄

經時. 十三住等略爲五也. 大果難感故經

五位漸次悟入. 答入方便. 萬行難修. 二

果□證. 非頓方便卽能入也

論. 何謂大乘二種種姓述曰. 第三別問. 別

答. 廣前略答. 於中分三. 如前總釋

論. 一本姓住種姓至無漏法曰述曰. 此卽

依前種子三義中第三正義答. 未聞正法

但無漏種無始自成. 不曾熏習令其增長

名本種姓. 性者體也. 姓者類也. 謂本性來

住此菩薩種子姓類差別. 不由今有名本

性住種姓. 三十五菩薩地云. 無始法爾六處

殊勝名本1姓住種. 正與此同. 卽種姓住

論. 二習所成種姓至熏習所成述曰. 此聞

正法以去令無漏舊種增長名習種姓. 菩

薩地說聞十二分敎法界等流平等而流故.

謂大定緣如起俱時正智後生後得. 後得復

生大悲. 大悲起化身. 化身方說此法. 此法

故名平等流也. 又法界性若能悟時. 便能

斷生死趣大涅槃. 此亦如是. 又法界性善

順惡違具諸功德. 此亦如是故名等流. 等

者相似義. 流者出義. 從彼所出與彼相似

故名等流聞所成等. 卽是三惠所成. 非

必新生方名爲成. 令種增長亦名成故. 若

由三惠無漏種增. 何故乃言聞所成等. 意

顯能成非唯有惠. 惠俱品法亦能成故. 能

成旣爾所成亦然. 故論說言聞所成等

論. 要具大乘至悟入唯識述曰. 此非唯一

乘姓. 三乘種姓不定姓者亦是此人. 具大乘

者方能入故. 但言大乘簡彼定性. 及無種

中	欄

姓. 此是未種解脫分善名本種姓. 未聞無

漏法令無漏種增. 種解脫分善根以去名

習種姓. 聞無漏敎爲緣令無漏種增故. 菩

薩地說正與此同. 勘彼應說. 此下不解故

別出之. 然仁王經及瓔珞等經所說2所同

者如別抄會. 攝論第六說. 誰能悟入所應知

相. 大乘多聞熏習相續. 已得逢事諸佛出

世. 得定勝解. 集諸善根善3修福智資糧

菩薩. 彼約有多功能. 四種力故方能悟入.

然於此中唯言具本性種姓. 卽彼所言大

乘等也. 習所成等. 卽彼所言多聞熏習等. 卽

因力也. 彼餘三力. 下入位中所須方說. 故此

與彼廣略不同. 至下當知. 然具本性猶未

能入. 具習所成方能入故. 卽是攝論能入

章也. 無性云. 用及用具皆待作者. 故問入

者誰能悟入. 由能入者唯是因力. 有餘力

者是所須具. 非正所須. 故餘三力此中不說.

勝解行地發心已去未入初地名習所成故

論. 何謂悟入唯識五位述曰. 此爲問廣前

第二位

論. 一資糧位至順解脫分述曰. 此在四十

心及已前位. 從初發心乃至十□向終. 皆

名順解脫分. 對法等說. 煖等已前名解脫

分. 簡二乘故言大乘也

論. 二加行位至順決擇分述曰. 卽在煖等

四善根中. 此在初劫. 下文等言勝解行地

攝故

論. 二通達位至所住見道述曰. 卽在初地

初入地心

下	欄

論. 四修習位至所住修道述曰. 卽從初地

住及出心. 乃至金剛無間心位. 名爲修道

論. 五究竟位至正等菩提述曰. 金剛心後

解脫道中盡未來際. 此等五位下各釋名別

出體性解三劫攝. 無勞預解. 攝大乘說. 何

處悟入. 謂卽於彼有見似法似義等乃至勝

解行地見道修道究竟道等也. 彼說四位.

此說五位. 合此初二爲勝解行地故. 卽是

攝論所入位章. 無性云. 此所入境. 及能入位

論. 云何漸次悟入唯識述曰. 此問廣前第

三入法用

論. 謂諸菩薩至能深信解述曰. 此初二句

亦貫通下. 此初二位以道爲位. 卽分出體.

後三以分爲位. 卽通出體. 資糧位中能深

信解. 雖亦伏除未多分故少而不說. 信解

初增但名信解. 至下當知

論. 加行位中至引發眞見述曰. 初伏所取.

次伏能取. 伏令不起故名爲除. 非離伏

時別名除也. 至下當知

論. 在通達位如實通達述曰. 方起無漏現

行二智. 證實相性故

論. 修習位中至伏斷餘障述曰. 十地行多

時劫長遠念念進習. 名數數修伏餘煩惱

斷餘智障. 此等位中雖亦修證餘行餘法.

唯識爲本方修餘行. 故但言唯識

論. 至究竟位至唯識相性述曰. 全出二障

功德智慧無不周備不同小聖故名爲圓.

無闕少故簡二乘也. 其福智二淸淨極勝

無有能過. 不迷不闇故名爲明. 此簡菩

經數: 一八三○

經名: 成唯識論述記卷第九末

頁數: 五五七

上	欄

薩. 第十地菩薩雖皆遍有可名爲圓未淸

淨故. 如羅網中觀月等故不名爲明. 能

盡未來化導一切. 復令悟入唯識相1故.

顯非自濟成已度人故名法輪. 輪者轉義.

攝大乘說. 由何能入. 由善根力所任持故.

三種練磨心斷除四處障. 無性云. 此卽入因.

謂由何因於此能入. 故攝論云由何云何

而得悟入等. 無性云此能入具. 彼在此論

資糧位中. 彼論四尋思等所作方便所入入

喩. 及下初順解脫分名事互爲客等尋思尋

思果敎授二頌. 在此加行位中. 彼悟入唯

識性故悟入三性. 入極喜地等. 入唯識所

須. 卽此見道. 彼論已入於地得見道已入

唯識. 於修道中云何修行等. 入因果分. 修

差別分. 及三學分. 是此修道. 彼論果智. 果斷

分. 是此究竟道. 然攝論十分所有. □此論

有. 如前已□. 菩薩地四十七八住品中說

有十三住. 四十九地品說有七地. 皆是此

中五位等攝. 十三住中前十二住卽菩薩位.

今此五頌前四頌攝. 第十三住是如來住. 卽

如來位. 今五頌中第五頌攝. 十三住者. 一種

姓住. 是此所言本性住種姓. 未入僧祇. 四

十七說. 謂諸菩薩性自仁賢. 性自成就菩薩

功德菩薩所應衆多善法. 於彼現行亦有顯

現. 由性仁賢逼遣方便令於善轉. 非由思

擇有所暇約. 有所防護. 住此住中任持

一切佛法種子. 於自體中已具足有一切佛

法一切種子. 性不能起上煩惱纏. 造無間

業或斷善根. 廣如種姓品說云何菩薩

中	欄

勝解行住. 謂諸菩薩從初發心. 乃至未得

淸淨意樂. 所有一切諸菩薩行皆此住攝. 當

知前住於餘十一菩薩住. 及如來住. 唯有

因轉攝受彼因. 於餘菩薩住. 尙未發趣未

得未淨. 肉如來住. 住此住中普於一切餘

菩薩住. 及如來住皆名發趣. 然未得淨. 於

自住中名趣. 名得. 爲令淸淨而修正行.

於前住中雖修諸善. 性仁賢故爲之非爲

菩提故作也. 未名發趣故不入僧祇. 此住

所修皆名發趣. 故與前別. 此位思擇力勝.

所作加行以分別惠. 未得堅固相續無退

菩薩勝修. 此說無漏修惠不得. 非有漏修

此位不得. 或此說初發心時. 十住菩薩八相

成道. 旣不得修如何得有如是神通. 如於

勝修於勝修果無□解神通解脫等持等

至. 亦未能得. 未超五畏. 謂不言畏惡名

畏死畏惡趣畏處衆怯畏. 有三處2妄失. 一

失念於五境顚倒. 二失念於受生*妄前生

事. 三於所受持法久作久說有所*妄失.

或具聰惠爲他說法勉勵而轉. 如闇中射

或中不中. 或於菩提雖已發趣而復退捨.

或時捨戒. 或利有情而生厭倦. 利益安樂

未廣大無量. 於一切菩薩學中未能普學.

菩薩相中未皆成就. 在家出家二分菩薩正

加行中未等顯現. 於此所說諸行狀相. 下

忍轉時上品. 中忍轉時中品. 上品轉時下品.

漸輕微故. 入初地時此一切相皆無所有.

一切相違白法顯現. 乃至廣說. 皆第二住攝.

卽是此中資糧加行二道. 五頌之中初二頌

下	欄

攝. 以彼論言從初發心. 乃至未得淸淨意

樂是勝解住. 論說淸淨意樂菩薩住是初地

攝. 故知四善根亦初勝解行住攝. 旣爾卽顯

是初劫攝. 論說此住初劫攝故. 至下當知.

此與瓔珞經二種姓別. 應如別會. 中邊中

卷對治品中. 明念住等修之分位. 卽念住等

在解脫分. 如別應知第三極歡喜住. 亦

名淨勝意樂住. 卽初地攝. 此少分是見道. 卽

五頌中第三頌. 除住地出地心故第四增

上戒住. 卽第二地第五增上心住. 卽第三

地第六覺分相應增上惠住. 卽第四地

第七諸諦相應增上惠住. 卽第五地3第八

緣起流轉止息相應增上惠住. 卽第五地

第八緣起流轉止息相應增上惠住. 卽第六

地第九無相有功用住. 卽第七地. 以前第

二劫攝第十無相無功用住. 卽第八地

第十一無□解住. 卽第九地第十二最上

成滿菩薩住. 卽第十地. 卽第三劫四十八

說. 又卽於此一一住中. 經多俱□百千大

劫. 或過是數方乃證得. 及與成滿. 然一切

住總經於三無數大劫方乃圓證. 謂經第一

無數大劫. 方乃超過勝解行住. 次第證得初

地. 此就□常勇猛精進. 非不勇猛勤精進

者. 復經第二無數大劫. 方過初地乃至有加

行有功用無相住. 次第證得第八地. 此卽決

定以是菩薩得淨意樂. 決定勇猛勤精進故.

復經第三無數大劫. 方過八地九地證第

十地. 故知四善根初劫所攝. 未名淨勝意

樂地故. 攝論第七云. 有五補特伽羅經三

經數: 一八三○

經名: 成唯識論述記卷第九末

頁數: 五五八

上	欄

無數大劫. 謂勝解行者經初無數大劫修行

圓滿. 淸淨增上意樂行及有相行無相行補

特伽羅. 於前六地. 及第七地. 經第二無數

大劫修行圓滿. 卽此無功用行補特伽羅. 卽

第八地至第十地. 經第三無數大劫修行圓

滿. 此論下文四善根亦是解行地攝. 故知初

劫所攝. 古人難云. 初禪方便非欲界攝. 初

地方便非初劫攝. 應爲質言初地方便非

初劫者. 初地方便非凡夫攝. 若言未證眞

故非聖者攝. 應言未證眞故非第二劫攝.

又彼難言大莊嚴論對法第十一說. 四善根

初劫滿已修習故. 可非初劫者. 應反詰言.

且如瓔珞經云百劫修千三昧. 千劫學佛

威儀. 萬劫化現成佛入大寂定. 是等覺菩

薩. 言三大劫滿已. 何故不是佛地攝. 又此論

四善根中. 亦言初劫順解脫滿已修. 豈卽

彼非勝解行攝. 滿心修相好. 亦是劫中收.

滿心修四善根. 定是初劫所攝. 廣成立此

如對法第十一抄. 四十八說. 有二無數大

劫. 一者日夜月等算數時無量. 故說名無

數. 二如前說超過一切算數. 名無數大

劫. 若說前劫卽經無量無數方證菩提. 若

說後劫但三無數方證菩提不過此量. 如

瓔珞經下卷說. 八百里石淨居天衣拂盡. 名

一大僧祇劫. 若上上精進. 或轉衆多中劫.

或有轉多大劫. 決定無轉無數大劫. 卽釋

迦菩薩所超量中劫也. 一小三災劫增咸劫

數. 釋迦菩薩超九劫由翹足故. 或言更超

十二劫. 報聞雪山偈故. 或超十一劫. 1投

中	欄

身餓獸故. 如別抄會此時長遠何日成

佛. 處夢謂多年. 如攝論廣說. 此後九地全

初地少分是修道. 卽五頌中第四頌攝. 然已

前十二住□是因位. 第十三最極如來住卽

究竟道. 如來地攝. 卽五頌中第五頌攝. 果位

所收. 此後十一住下論廣解. 不能預述

有差別者. 對菩薩地及十地經. 下自廣解.

最初二住雖論有文. 然不廣解此行相故.

今別出之. 種姓住卽以一切佛法一切無漏

種子爲體. 未起現行無漏有漏趣向心故.

卽通五蘊種子爲體. 五法中正智. 據三性

中依他圓成二性攝. 常無常漏無漏別故.

第二住以一切佛法無漏種子. 有漏隨順一

切現種功德爲性. 起順趣心故. 此等引證

者如前已說. 未證眞如唯以有無爲體.

次十住此論以有爲無爲無漏功德爲性.

證眞如故. 今亦取一切未曾得世間功德順

趣者爲體. 三十二相等. 非皆無漏. 正智分

別眞如及相爲體. 二性如前. 如來住以有

無爲無漏功德爲體. 下十地三身等中自當

解釋辨差別者. 勝解行住. 於菩薩修所

作狹小. 有缺不定. 所得有退. 極歡喜住所

作廣大. 無缺決定. 所得不退. 乃至三種增

上惠住亦爾. 卽前六地行相皆同. 從初無相

住卽第七地. 乃至成滿菩薩住所作無量. 無

缺決定. 所得終無退轉. 又勝解行住. 於無

相修發趣. 六地以前獲得. 七地圓證. 第八地

淸淨. 第九十地於無相修果. 當知領受得

諸功德. 乃至廣如彼論等說言七地者.

下	欄

前六菩薩. 第七一種菩薩如來雜立爲地. 一

重姓地卽種姓住. 二勝解行地卽勝解行住.

三淨勝意樂地卽極喜住. 四行正行地卽增

上戒. 乃至有加行無相住. 五決定地卽無加

行無功用無相住. 此地菩薩墮在第三決定

中故. 六決定行地卽無□解住. 七到究竟地

卽最上成滿菩薩. 及如來住. 旣知地住而相

攝已. 地攝五頌准住應知. 此等諸義下旣

廣解. 不勞預說

論. 初資糧位其相云何述曰. 此下別解. 然

前三問初能入人自下不解. 已略辨故. 非

本頌故. 其所入位. 所入法用. 下別解釋. 然

此二種各五不同義意旣同. 各合解釋總爲

五也. 此中五段不假分科. 今初段中. 初問.

次答. 此卽問也

論. 頌曰至猶未能伏滅述曰. 答也. 初頌. 後

解. 下逐難解. 易處不言

論. 從發深固至資糧位攝述曰. 此解初位

始終分齊. 於中有二. 初別釋頌文. 後此位

未證唯識眞如等下. 顯位修行. 初中又二. 初

略解頌文. 後廣二取隨眠. 卽是二障. 初中

復二. 初釋上二句. 2後釋下二句. 文至當

知. 攝論云. 淸淨增上力堅固心勝進. 名菩

薩初修無數三大劫. 大菩提心以善根爲

其自體. 以大願爲緣不退屈. 爲其策發方

能發起. 故善根力名淸淨力. 是因. 能降伏

所治故. 大願力名增上力. 是緣. 常値善友

故堅固心昇進者雖遇惡友方便破壞. 終不

棄捨大菩提心. 所修善法運運增長. 大菩提

經數: 一八三○

經名: 成唯識論述記卷第九末

頁數: 五五九

上	欄

心堅固不退. 齊此方名初劫之始. 此言深

者. 卽淸淨增上力. 固卽堅心勝進深固卽是

大菩提心唯識眞勝義性者. 簡前三勝義.

非勝義勝義故. 卽是眞如. 順決擇位識作

唯識觀. 心住唯識眞勝義性. 此位未能伏

除識相. 未名心住眞唯識性. 卽地前四十

心皆是此位. 然彼已前或1十萬八萬六萬

四萬二萬十千劫等皆不入此位. 未名淸

淨增上力. 堅固之心未昇進故

此出初道位分齊已. 釋上二句頌訖. 此當

釋名

論. 爲趣無上至勝資糧故述曰. 初釋資糧

之名. 望菩提爲號. 菩提因之初位. 資益己

身之糧方至彼果故名資糧. 此卽依自利

釋名. 爲出生死得大智故心菩提也. 然

前第七末增上緣中. 解資糧位亦有未知當

知根云. 能2近資生根本位故者. 從久修者

□近爲名. 此說初行多心果故. 亦不相違

論. 爲有情故至順解脫分述曰. 次解順解

脫分名. 爲有情故勤心解脫. 望涅槃爲

因. 涅槃名解脫. 如常所談. 勤心於彼此

行不違故名爲順. 分者因也. 支也. 彼順決

擇分言分者. 卽決擇是分. 卽擇法覺分. 分者

支分義. 順彼決擇分故. 名順決擇分. 今言

分者因支義. 是解脫之因. 因之一支. 故名爲

分. 卽順體是分. 順彼解脫之分. 名順解脫

分. 此依利他爲3因. 爲度有情乃心解脫.

然心菩提利他義顯. 勤趣解脫自利義增.

然於菩提有自利之談. 涅槃致利他之義

中	欄

者. 蓋欲以彼顯此菩提亦利有情. 以此顯

彼涅槃亦能自利. 文影於此義貫於彼故

也問何故順解脫分分卽是順. 順決擇分

分體非順答決擇體是有爲. 決擇可體卽

分體有多分故. 涅槃體是無爲. 解脫彼非

是分. 體非一多故又解解脫者卽勝解

數. 緣解脫解脫苦名解脫. 因中印境爲

名乃名勝解. 在果出苦爲因故名解脫. 若

依此釋解脫卽分名解脫分. 分義非順與

決擇分同. 然彼望惠爲名. 此望勝解爲號

今爲此解卽無前難

上來雖出位體分齊. 釋位二名不同. 總是

解釋資糧位訖. 此解漸次悟入唯識之時

初位漸次. 釋頌下二句

論. 此位菩薩至修菩薩行述曰. 此出四力.

攝論第六云誰能悟入中. 大乘多聞熏習相

續. 此乃因力. 簡二乘等種姓多聞. 卽前所

說本習二姓. 彼云已得逢事無量諸佛出

現於世. 卽善友力. 彼云已得一向決定勝

解. 非諸惡友所能動壞名作意力. 彼云已

善積集諸善根故. 善修福智資糧菩薩. 名

資糧力. 由前無間所說三因已善積集諸善

根等. 世親云. 第一力爲因. 第二力爲緣. 第

三力能修正行. 第四力由積集善根名資

糧菩薩. 如是名由作意力. 善修福智二種

資糧. 能入十地名依持力. 此四望二乘性.

惡友緣. 任運心. 下資糧. 以皆勝故名四勝

力. 此位依此四力. 於唯識義雖深信解. 而

未能了二取皆空. 一切多住事相散心行

下	欄

諸粗行. 名住外門修菩薩行問華嚴第

九十住品頌云. 第四生貴眞佛子. 從諸賢聖

正法生. 有無諸法無所著. 捨離生死出三

界. 彼經第十又解十住初心菩薩. 餘住亦爾.

頌云. 淸淨妙法身. 應現種種形. 猶如大幻

師. 所樂無不現. 或處爲衆生究竟菩薩

行. 或復現初生. 出家行學道. 或於樹王下

自然成正覺. 或處爲衆生示現入泥洹. 如

何此文言多住外門修菩薩行答此第四

住菩薩作十種觀法. 第七觀業. 第八觀果.

折伏現纏. 不依見道等所有無明. 更造惡

業令後果起. 名爲捨離生死出於三界. 定

當能出非時已出. 今依外門修菩薩行. 亦

不違也. 又此十住菩薩. 亦有少分依有漏

定能現八相度脫有情. 以十住初發心住

中. 分得十力學於十法. 第十法者爲苦衆

生作歸依處. 此住已去彼諸菩薩. 展轉增勝

能行八相. 然多起散行. 少能入定作眞如

觀. 名多住外門. 不說彼菩薩唯住外門

也. 亦不相違

論. 故於二取至二取現行述曰. 由此事故

二取現行爲能熏習所引隨眠. 猶未有能

伏滅此二隨眠之力令彼不起二取現行

問華嚴經第十卷解十住菩薩中. 云除滅

諸煩惱. 永盡無有餘. 無□寂滅觀. 是則佛

正法. 云何此言未伏二取答彼依伏因

邪敎邪師所起不共無明伴煩惱類說盡.

非盡一切自分別生煩惱. 及俱生煩惱又

說佛法功力能滅一切煩惱. 非十住位已能

經數: 一八三○

經名: 成唯識論述記卷第九末

頁數: 五六○

上	欄

滅一切煩惱下此論文資糧道中. 於分別

二取雖漸伏滅. 未全伏故. 緣起經云內法

異生不放逸者. 我不說爲無明緣行故

因自分別不共相應無明見道等者此位能

伏. 今說不伏謂因邪敎所起. 及俱生等全

分爲論又但總言. 多分未能名爲未伏.

非少亦未. 論下文云. 於加行位始方能伏

分別二取. 因邪敎者於資糧位亦有起故.

瑜伽論說勝解行菩薩. 於三處*妄失猶起

煩惱. 或時捨戒. 所說諸法如闇中射或中

不中. 故此位中自分別煩惱未盡

正釋下二句頌

論. 此二取言至所取性故述曰. 頌二取言.

顯二取取. 非卽二取名二取也. 但只二取

名二取者. 有非執二取種. 豈亦伏耶. 又相

分等非必可伏. 故執二取爲實有等之取

方名二取

論. 二取習氣至煩惱障種述曰. 二1情取之

種名彼二取. 隨眠何義. 隨逐有情常在生

死. 眠伏藏識不現餘處. 故名隨眠. 或隨增

過故名隨眠. 隨逐有情多增過失. 故名隨

眠. 何故眠者乃是增義. 如人嗜眠眠卽滋

多. 故過失增是隨眠義. 前當性彰名. 後從

喩爲*因. 與薩婆多別如別抄. 卽二障種

也

論. 煩惱障者至諸隨煩惱述曰. 上解本頌

訖. 下第二解二障中. 初出體釋名等. 二見

修分別. 三約人分別. 四約有無漏道伏斷

分別. 五結歸頌文. 先解煩惱障中. 初出體.

中	欄

後釋名. 以薩迦耶見爲首由我見爲本生

諸煩惱. 我見若無煩惱隨斷. 見修二斷. 其義

亦然. 或雖所生之惑先除我見未滅究竟盡

位由我見斷餘方斷盡. 此依九品雖別斷.

斷八品等時不斷我見. 煩惱先斷說. 以我

見無品數. 全離欲方斷故又解旣所生惑

有多品數. 能生之見定然亦有九品. 卽隨

離九品欲我見漸斷故. 根本斷時餘亦隨

斷. 此中不言我見言薩迦耶見者. 若言我

見不攝我所. 梵云沒曳達利瑟致. 此云我

見. 梵云薩迦耶. 此云不實移轉身見. 卽攝

我所. 爲顯此中攝我所故言薩迦耶百

二十八根本煩惱者. 見道所斷欲界四十. 上

界各三十六幷修道十六. 有一百二十八種

及彼等流諸隨煩惱者. 卽二十種. 或復更多.

如前所引攝事分說. 此出自體性. 若眷屬

及餘心心所等五蘊爲性. 佛地第七說. 若此

所發業所得果皆攝在中. 皆以煩惱爲根

本故. 彼論通遠眷屬皆假名障. 今此據自

性障卽不取業果. 若不爾者無明所發

感善三業. 及果. 應是染性. 應是障體. 旣不

爾者故今此文爲勝

論. 此皆擾惱至名煩惱障述曰. 此釋名也.

唯障涅槃所障增故

所知障中初出體性. 第二釋名. 第三八識分

別因破異執. 第四三性分別亦遮外計. 第五

釋外妨難

論. 所知障者至愛□慢等述曰. 亦以法我

我所執爲首生餘障故. 如前第一卷解

下	欄

見疑無明愛□慢等者. 此出體性. 此之頭數

亦與煩惱障同. 若煩惱障俱必有所知障

故. 然煩惱粗有多品類可易了知. 二乘所

斷. 唯是不善有覆性故以數束顯. 今此所知

障細下無多品類極難了知. 唯菩薩斷. 亦是

異熟無記所攝故不顯數. 其實法執無離

無明故必有數. 又顯法執無明. 五住地中

唯一住攝. 前障四住地攝. 故不顯數若爾

何故不言諸隨煩惱旣言慢等等取隨

惑. 佛地亦同. 此出自性體. 若眷屬者. 佛地

云. 諸心心所. 及所發業. 所得果. 皆攝在中.

皆以法執無明爲根本故. 此中果者謂等

流增上士用果等. 除異熟果. 不感2執故

何名所知障

論. 覆所知境至名所知障述曰. 二釋名也

所知境者. 謂有爲無爲無顚倒性. 謂眞

如理. 由覆此境令智不生能障菩提故

名所知障. 此卽釋名. 此望所障增者以得

名故. 下轉依中自當解釋前煩惱障煩惱

卽障. 此所知障障於所知. 前當體彰名. 持

業釋也. 此所障受稱. 依士釋也

論. 此所知障至彼微劣故述曰. 三八識分

別因破外執. 第八識名異熟識. 何以不俱.

彼異熟識是微細劣弱故. 此法執望彼粗而

强故. 此是能熏故彼非也. 安惠等師執三性

心皆有法執. 此識唯異熟故. 唯異熟性中破

之

論. 不與無明惠相應故述曰. 諸論但說此

第八識唯五數俱. 法執必惠. 及無明俱. 惠能